கேள்வி: அக்குரோணி பற்றி தகவல் சொல்.
பதில்: அக்குரோணி அல்லது அக்சௌகிணி (Akshauhini) (சமசுகிருதம்: अक्षौहिणी) என்பது, பழங்காலத்து போர் அணிவகுப்பு வகைகளுள் ஒன்று. இது 21870 தேர்ப் படைகளையும், 21870 யானைப் படைகளையும், 65610 குதிரைப் படைகளையும், 109350 காலாட் படைகளையும் உள்ளடக்கியது.[http://mahabharatham.arasan.info/2013/01/Mahabharatha-Adiparva-Section2a.html முழு மகாபாரதம்] இந்த எண்கள் ஒவ்வொன்றிலுமுள்ள இலக்கங்களைக் கூட்டும்போது 18 என்னும் எண் கிடைக்கும். (எகா: 21870ல், 2+1+8+7+0=18). அத்துடன், இதில் தேர், யானை, குதிரை, படை வீரர் 1 : 1 : 3 : 5 என்னும் விகிதத்தில் அமைந்திருப்பதைக் காணலாம். மகாபாரதம் இது குறித்துப் பல தகவல்கள் காணப்படுகின்றன. மகாபாரதத்தில், குருச்சேத்திரப் போர் போது பாண்டவர் தரப்பில் 7 அக்குரோணி படைகளும், கௌரவர்கள் தரப்பில் 11 அக்குரோணி படைகளுமாக 18 அக்குரோணி படைகள் பங்கெடுத்ததாகச் சொல்லப்பட்டுள்ளது.
கேள்வி: அக்குரோணி - படைப்பிரிவுகளின் கணக்கு குறித்து விரிவாக சொல்லுங்கள்.
பதில்: படைப்பிரிவுகள் பின்வருமாறு கணக்கிடப்படுகின்றன: ஒரு தேர், ஒரு யானை, மூன்று குதிரைகள், ஐந்து படைவீரர்கள் கொண்ட பிரிவு, ஒரு பட்டி எனப்படும். * 3 பட்டிகள் கொண்டது 1 சேனாமுகம் * 3 சேனாமுகங்கள் கொண்டது 1 குல்மா * 3 குல்மாக்கள் 1 கனம் * 3 கனங்கள் 1 வாகினி * 3 வாகினிகள் 1 பிரிதனா * 3 பிரிதனாக்கள் 1 சம்மு * 3 சம்முக்கள் 1 அனிகினி * 10 அனிகினிக்கள் 1 அக்குரோணி
கேள்வி: அக்குரோணி - குருசேத்திரப்போர் படை விவரங்கள் பற்றி தகவல் சொல்.
பதில்: குருச்சேத்திரப் போர் கௌரவர்களுக்குச் சார்பாக அத்தினாபுரத்துப் படைகளும் அவர்களுக்கு ஆதரவான பிற படைகளுமாகப் 11 அக்குரோணி படைகள் ஒருபுறத்திலும், பாஞ்சாலம், விராடம், போன்ற பல்வேறு அரசுகளின் படைகளை உள்ளடக்கிய பாண்டவர்களுக்குச் சார்பான 7 அக்குரோணி படைகள் ஒருபுறத்திலுமாகப் போரிட்டன.
கேள்வி: அக்குரோணி - கௌரவர் தரப்புப் படைகள் குறித்து விரிவாக சொல்லுங்கள்.
பதில்: துரியோதனன் தரப்பில் போரிட்ட படைகள்: * பிரக்கியோதிச நாட்டு பகதத்தன் படைகள் - 1 அக்குரோணி * மாத்ர நாட்டு சல்லியன் படைகள் - 2 அக்குரோணிகள் * பூரிசிரவஸ் - 1 அக்குரோணி * கிருதவர்மன் (கிருட்டிணனின் நாராயணிப் படைகள்) - 1 அக்குரோணி * ஜயத்திரதன் படைகள் - 1 அக்குரோணி * காம்போச அரசன் சுதக்சினனின் படைகள் - 1 அக்குரோணி * விந்தன், அனுவிந்தன் என்போரின் அவாந்திப் படைகள் - 1 அக்குரோணி * ஐந்து கேகய சகோதரர் படைகள் - 1 அக்குரோணி * அத்தினாபுரம் படைகள் - 3 அக்குரோணி
கேள்வி: அக்குரோணி - பாண்டவர் தரப்புப் படைகள் பற்றி தகவல் சொல்.
பதில்: * விருஷ்னி வம்சத்துச் சாத்தியகி படைகள் - 1 அக்குரோணி * நீலனின் மகிசுமதிப் படைகள் - 1 அக்குரோணி * சேதி நாட்டு சிசுபாலன் மகன் திருட்டகேதுவின் படைகள் - 1 அக்குரோணி * மகதா நாட்டு ஜராசந்தன் மகன் சயத்சேனனின் படைகள் - 1 அக்குரோணி * பாஞ்சல நாட்டு துருபதன் படைகள் - 1 அக்குரோணி * விராடன் படைகள் - 1 அக்குரோணி * பாண்டியரும், சோழரும், பிறரும் - 1 அக்குரோணி